Diari Oficial de la Generalitat Valenciana


Sumari del DOGV 2561, del 28-07-1995 (1995/835683)

ORDRE de 3 de juliol de 1995, de la Conselleria d'Educació i Ciència, per la qual s'autoritza la integració del centre concertat d'Educació Especial José Lluch Vidal, de Godella amb el centre Juan XXIII, de Burjassot, al temps que es modifica l'autorització d'aquest en el nivell d'Educació Primària/EGB.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/07/03/(4)/dof/vci/html**

### Dades del document

Número de DOGV
:   2561

Data del DOGV
:   28-07-1995

Secció del DOGV
:   DISPOSICIONS GENERALS

Número del document
:   1995/835683


Data del document
:   03-07-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 3 de juliol de 1995, de la Conselleria d'Educació i Ciència, per la qual s'autoritza la integració del centre concertat d'Educació Especial José Lluch Vidal, de Godella amb el centre Juan XXIII, de Burjassot, al temps que es modifica l'autorització d'aquest en el nivell d'Educació Primària/EGB.  
L'expedient l'ha iniciat el representant de la titularitat dels centres José Lluch Vidal, de Godella i Juan XXIII, de Burjassot, sol·licitant la integració del primer, mitjançant el trasllat de les instal·lacions, en el segon, i la modificació de l'autorització de Juan XXIII en el nivell d'Educació Primària/EGB per reducció de 6 unitats.  
Vist que per Resolució de 13 de febrer de 1995, de la Direcció General de Centres Docents s'aprovà el projecte de les obres presentat per a aquesta integració de centres i modificació de l'autorització ja que compleix els requisits que pel que fa als espais educatius estableix la normativa aplicable en vigor.  
Atés que s'han emés informes favorables al que se sol·licita per part de la Unitat Tècnica de Construccions i de la Inspecció Educativa.  
Atesa la Llei Orgànica 8/1985, de 3 de juliol, reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris, i el Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE de 27.12.85.  
Fent ús de les atribucions que em confereix l'article 35 de la Llei de Govern valencià,  
ORDENE  
Primer  
Modificar l'autorització del centre privat concertat anomenat Juan XXIII, amb número de codi 36568183, situat al carrer d'Isabel la Catòlica, 46, de Burjassot (València), i del que és titular el Patronato de Promoción Humana y Social Juan XXIII, per reducció de 6 unitats d'Educació Primària/EGB i obertura i funcionament d'una unitat d'Educació Especial destinada al suport a la integració, ésta darrera per trasllat de les instal·lacions i integració del centre d'Educació Especial José Lluch Vidal, domiciliat al carrer de Ramón y Cajal, 102, de Godella, amb número de codi 01307861 i pertanyent a la mateixa titularitat.  
En conseqüència, el centre Juan XXIII, de Burjassot, quedarà configurat als nivells que es modifiquen de la següent manera:  
- Educació Primària/EGB, amb 21 unitats i 525 llocs escolars  
- Educació Especial amb 1 unitat destinada al suport a la integració.  
Segon  
Cessar les activitats docents del centre José Lluch Vidal, de Godella, amb número de codi 65820638  
Tercer  
Extingir el concert educatiu signat entre la Conselleria d'Educació i Ciència i el titular del centre José Lluch Vidal per a la financiació amb fons públics dels ensenyaments d'aquell, d'acord amb el que disposa l'article 14.g del Reglament de Normes Bàsiques sobre Concerts Educatius.  
Quart  
Modificar el concert educatiu signat entre la Conselleria d'Educació i Ciència i la titularitat del centre Juan XXIII de Burjassot, per a la financiació amb fons públics del nivell d'Educació Primària/EGB d'aquell centre, mitjançant la incorporació d'una unitat d'Educació Especial de suport a la integració.  
Cinqué  
La modificació del concert educatiu que s'aprova en aquesta ordre es formalitzarà en el document administratiu corresponent, que s'adjuntarà com a annex a aquell en què es va formalitzar el concert educatiu vigent.  
El document de modificació del concert el subscriurà el director territorial de València en el dia i l'hora que aquest assenyale, i la persona que legalment represente al titular del centre, dins dels 15 dies següents a la publicació d'aquesta ordre.  
Si el titular del centre docent privat, el concert del qual es modifica, no subscriu aquest document el dia i l'hora indicats sense causa justificada, hi perdrà el dret.  
Sisé  
Els efectes d'aquesta ordre s'entendran referits a l'inici del curs 1995/96.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, pot interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, com exigeix l'article 110.3 de la Llei 30/1992.  
València, 3 de juliol de 1995  
El conseller d'Educació i Ciència,  
JUAN ROMERO I GONZáLEZ


Còpia Permalink ELI